REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/198-23

22. septembar 2023. godine

Beograd

ZAPISNIK

33. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 22. SEPTEMBRA 2023. GODINE

Sednica je počela u 9,15 časova.

Sednici je predsedavao Veroljub Arsić, predsednik Odbora.

Sednici su prisustvovali članovi Odbora: Miroslav Kondić, Nikola Radosavljević, Aleksandra Tomić, Dušan Bajatović, Tijana Davidovac, Nenad Mitrović, Vojislav Vujić, Dragan M. Marković i Rozalija Ekres.

Sednici su prisustvovali zamenici članova Odbora: Dragan Jovanović (zamenik zamenik Svetlane Milijić), Zoran Stojanović (zamenik Veroljuba Stevanovića), Zoran Zečević (zamenik Bojane Bukumirović) i Nebojša Cakić (zamenik Nebojše Zelenovića).

Bratimir Vasiljević (zamenik Ane Beloice Martać) i Đorđe Stanković (zamenik Miroslava Aleksića) pristupili su sednici u toku razmatranja prve tačke dnevnog reda.

Sednici nije prisustvovao član Odbora Vladimir Obradović niti njegov zamenik.

Sednici je prisustvovala narodni poslanik Radmila Vasić koja nije član Odbora.

Na poziv predsednika Odbora, sednici su prisustvovali predstavnici Fiskalnog saveta: Pavle Petrović, predsednik i Nikola Altiparmakov, član.

Na predlog predsednika, Odbor je, većinom glasova (13 glasova za, jedan nije glasao), utvrdio sledeći

D n e v n i r e d:

1. Razmatranje Izveštaja o radu Fiskalnog saveta za 2022. godinu, koji je podneo Fiskalni savet (broj 02-626/23 od 31. marta 2023. godine);

2. Davanje saglasnosti na Predlog izmena Finansijskog plana Fiskalnog saveta za 2023. godinu, koji je podneo Fiskalni savet (broj 400-2553/22-2 od 11. septembra 2023. godine).

Na predlog predsednika, Odbor je većinom glasova (11 glasova za, jedan protiv, dvoje nije glasalo), odlučio da obavi zajednički jedinstveni pretres o tačkama dnevnog reda, s tim što će seOdboro svakoj tački dnevnog reda izjasniti pojedinačno.

Pre prelaska na rad po utvrđenim tačkama dnevnog reda Odbor je, većinom glasova (12 glasova za, dvoje nije glasalo), usvojio Zapisnik 32. sednice Odbora, bez primedbi.

**Prva i Druga tačka dnevnog reda: Zajednički jedinstveni pretres**

Predsednik Odbora podsetio je prisutne članove i zamenike članova Odbora da Izveštaj o radu Fiskalnog saveta za 2022. godinu koji je Fiskalni savet uputio Narodnoj skupštini dana 31. marta 2023. godine, Odbor razmatra u skladu sa članom 237. Poslovnika Narodne skupštine i da će nakon toga, Odbor podneti Narodnoj skupštini izveštaj, sa predlogom zaključka radi razmatranja i usvajanja na sednici Narodne skupštine. Takođe, podsetio je i na odredbu člana 92a Zakona o budžetskom sistemu kojom je propisano da je Fiskalni savet za obavljanje poslova iz svoje nadležnosti odgovoran Narodnoj skupštini, dok je članom 92ć istog Zakona propisano da se sredstva za rad Fiskalnog saveta obezbeđuju u budžetu Republike Srbije i utvrđuje obaveza Fiskalnog saveta da predlog finansijskog plana dostavi nadležnom radnom telu Narodne skupštine na saglasnost. S tim u vezi, Fiskalni savet je dana 11. septembra 2023. godine podneo Odboru za finansije, republički budžet i kontrolu trošenja javnih sredstava Predlog izmena finansijskog plana za 2023. godinu radi dobijanja saglasnosti Odbora.

Pavle Petrović, predsednik Fiskalnog saveta, obrazložio je Izveštaj o radu Fiskalnog saveta za 2022. godinu, navodeći da je u 2022. godini Fiskalni savet pripremio devet izveštaja, od kojih se pet odnosi na izveštaje koji su definisani Zakonom o budžetskom sistemu (Ocena Budžeta, Ocena Rebalansa Budžeta, Ocena Završnog računa i Ocena Fiskalne strategije), dok su preostala četiri izveštaja iz šire nadležnosti Fiskalnog saveta koja pokriva fiskalne politike ili fiskalni razvoj koji ima uticaj na Budžet i troškove sa jedne strane, a sa druge strane na prihode i poresku politiku.

U diskusiji su učestvovali: Nebojša Cakić, Veroljub Arsić, Nenad Mitrović, Radmila Vasić, Rozalija Ekres, Aleksandra Tomić, Zoran Zečević, Nikola Radosavljević, Dušan Bajatović, Bratimir Vasiljević, čija su izlaganja tonski snimana.

U toku rada po utvrđenim tačkama dnevnog reda, predsednik Odbora izrekao je dve opomene i oduzimanje reči narodnom poslaniku Zoran Zečeviću, zameniku člana Odbora, primenjujući odredbe čl. 109. i 110. Poslovnika.

**Prva tačka dnevnog reda- glasanje:**

Odbor je, većinom glasova (15 glasova za, jedan nije glasao) odlučio da, nakon razmatranja Izveštaja o radu Fiskalnog saveta za 2022. godinu, u skladu sa članom 237. stav 4. Poslovnika Narodne skupštine, uputi Narodnoj skupštini Izveštaj sa Predlogom zaključka koji glasi:

ZAKLjUČAK

povodom razmatranja Izveštaja o radu Fiskalnog saveta za 2022. godinu

1. Prihvata se Izveštaj o radu Fiskalnog saveta za 2022. godinu.

2. Ovaj zaključak objaviti u „Službenom glasniku Republike Srbije“.

Za izvestioca Odbora i predstavnika predlagača na sednici Narodne skupštine određen je Veroljub Arsić, predsednik Odbora.

**Druga tačka dnevnog reda- glasanje:**

Odbor je, većinom glasova (15 glasova za, jedan nije glasao) odlučio da dâ saglasnost na Predlog izmena Finansijskog plana Fiskalnog saveta za 2023. godinu, koji je podneo Fiskalni savet (Broj: 401-00-20/3/2023-03 od 8. septembra 2023. godine).

Sednica je završena u 11,05 časova.

Sastavni deo ovog zapisnika čine stenografske beleške sačinjene na osnovu tonskog snimka sednice.

SEKRETAR PREDSEDNIK

Tijana Ignjatović Veroljub Arsić